**МОДЕЛ УГОВОРА**

Закључује се дана \_\_\_\_\_\_\_\_\_\_\_\_\_\_\_\_\_\_\_\_\_\_2023.године.

 Уговорне стране:

1. **Стоматолошка Комора Србије,**

**Ул. Макензијева бр. 81 Београд;**

 **Које заступа директор спец.др стом. Милојко Јовановић**

**Матични број: 17701096;**

**ПИБ: 105333106; ( у даљем тексту Наручилац)**

**и**

1. **"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_град \_\_\_\_\_\_\_\_\_\_\_\_\_\_\_**

 **Коју заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Матични број\_\_\_\_\_\_\_\_\_\_\_\_\_\_;**

 **ПИБ: \_\_\_\_\_\_\_\_\_\_\_ ; (у даљем тексту Понуђач)**

и са понуђачима из групе понуђача/са подизвођачима/подизвршиоцима:

а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ОСНОВНЕ ОДРЕДБЕ

Члан 1.

Уговорне стране сагласно констатују, да је:

Спроведен поступак јавне набавке услуге штампања серијске публикације СКС број 21., број 22. и број 23. “Dentallist“ **(у даљем тексту: услуге)**, бр. ЈН 01/23, на основу Закона о јавним набавкама („Сл.гласник РС“ бр.91/2019) у отвореном поступку јавне набавке.

Да је Понуђач доставио понуду бр.\_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_ 2023. године сходно техничкој спецификацији.

Да је директор Стоматолошке коморе Србије донео Одлуку о додели уговора бр.\_\_\_\_\_\_\_\_\_\_\_\_\_\_ од\_\_\_\_\_\_\_2023. године у свему према усвојеној понуди из претходног става овог уговора.

Техничка спецификација је саставни део овог уговора.

ПРЕДМЕТ УГОВОРА

 Члан 2.

Предмет овог уговора је услуга штампања серијске публикације СКС “Dentallist“ броја 21., броја 22. и броја 23. у тиражу од три пута по 7.900 комада ( Укупно 23.700 комада) према следећој структури цене:

Структура цене:

* Лектор;
* Припрема серијске публикације;
* Штампа и дорада серијске публикације са ламинацијом;
* Фолија за паковање;
* Убацивање рекламног материјала који доставља оглашивач, уз сагласност наручиоца;
* Убацивање у фолију, адресирање на белим налепницама, лепљење адресираних белих налепница на фолију са предње стране серијске публикације и припрема за слање.

Остале одредбе:

* Између фолије и серијске публикације не сме стајати бели нити било какав други папир који би заклањао корице серијске публикације.
* Максимална тежина, са фолијом и инсертацијом рекламног материјала по једном (1) штампаном примерку серијске публикације може да износи до 240 грама.

ВРЕДНОСТ УГОВОРА

Члан 3.

Укупна вредност добара утврђена је према јединичним ценама из техничке спецификације уз усвојену понуду Понуђача, а у свему у складу са захтевима Наручиоца из спецификације у конкурсној документацији, и иста износи:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара**

 **(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и 00/100 динара) без ПДВ-а,**

**односно**

 **\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ динара**

 **(словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и 00/100 динара) са ПДВ-ом.**

Јединичне цене су фиксне и не могу се мењати током извршења уговорних обавеза.

Уговорне стране су сагласне да се, у складу са члановима 156-161. Закона о јавним набавкама (Сл. гласник РС бр. 91/19), након закључења овог Уговора, без претходног спровођења поступка јавне набавке, могу мењати одредбе овог Уговора.

ОБАВЕЗЕ НАРУЧИОЦА

Члан 4.

Наручилац је у обавези да уради припрему материјала са текстовима, рекламама , фотографијама и акредитованим тестовима који ће се штампати у серијској публикацији СКС број 21., број 22. и број 23. “Dentallist“.

Лице одговорно за припрему материјала са текстовима, рекламама, фотографијама и акредитованим тестовима који ће се штампати у серијској публикацији СКС број 21., број 22. и број 23. “Dentallist“ је главни и одговорни уредник прим.спец. др стом. Слободан Ивић.

Наручилац је у обавези да изврши плаћање након штампања и испоруке сваког броја на рачун \_\_\_\_\_\_\_\_\_\_\_\_\_\_\_\_\_\_\_\_\_\_\_ у року од 7 дана након истека рока везаног за рекламације сходно тачкама 10. и 11. овог уговора.

ОБАВЕЗЕ ПОНУЂАЧА

 Члан 5.

Понуђач се обавезује да лектуру и прелом текста након добијања припреме од стране Наручиоца уради у року до 5 (пет) дана.

Рекламни материјал који се убацује између корице и прве стране часописа биће достављен Понуђачу до добијања сагласности од стране Наручиоца, односно од главног уредника серијске публикације, на урађени прелом текста.

Члан 6.

Oбавеза Понуђача је да након добијања табела, од стране Наручиоца, са списковима доктора стоматологије и њиховим адресама које ће се штампати на белим налепницама, изврши припрему адресирања за слање са јасно видљивим свим подацима, односно словима које те табеле садрже. Пре штампања сваког броја послати исте на увид Наручиоцу, главном уреднику серијске публикације и сарадницима који су наведени у импресуму. Обавеза понуђача је да у складу са достављени табелама дистрибуира серијске публикације до места извршења и и изврши примопредају, на следећим локацијама:

* Пошта 11102 Београд, Змај Јовина бр. 17, Србија
* Пошта 34108 Kрагујевац, Миодрага Влајића Шуке бр. 10, Србија
* Пошта 21101 Нови Сад, Народних хероја бр. 2, Србија
* СКС Огранак за југоисточну Србију и КиМ, Булевар Зорана Ђинђића бр. 17, лок. 17, 18000 Ниш, Србија.

Пре извршења обавезна консултација са Наручиоцем.

Члан 7.

Понуђач се обавезује да предметну услугу из чл. 1 овог уговора изврши у свему према техничким карактеристикама и структури цене које су саставни део конкурсне документације, као и понудом, бр. \_\_\_\_\_\_\_\_\_\_\_\_ од \_\_\_\_\_\_\_\_\_\_ године у року од \_\_ (максимум 5) дана од дана добијања сагласности од стране Наручиоца, односно од главног уредника серијске публикације, на урађени прелом текста.

Понуђач је дужан да уговорени посао обави квалитетно и у складу са нормативима струке.

 Члан 8.

Наручилац може након закључења уговора о јавној набавци без спровођења поступка јавне набавке повећати обим предмета набавке

Уговор о јавној набавци може да се измени на начин да се повећа обим набавке, ако су испуњени сви следећи услови:

1) вредност измене мора да буде мања од 10% првобитне вредности уговора о јавној набавци добара или услуга, односно мања од 15% првобитне вредности уговора о јавној набавци радова и

2) вредност измене мора да буде мања од 15.000.000 динара у случају уговора о јавној набавци добара или услуга, односно мања од 50.000.000 динара у случају уговора о јавној набавци радова.

Ограничење из става 1. овог члана односи се на укупну вредност свих измена, ако се уговор мења више пута.

Изменом уговора не може да се мења целокупна природа уговора, односно предмета јавне набавке. (Члан 160. Закона о јавним набавкама).

 ДИНАМИКА ИСПОРУКЕ

 Члан 9.

I Издавање серијске публикације броја 21. „Dentallist“ и достава на место извршења је јул 2023.године.

II Издавање серијске публикације броја 22. „Dentallist“ и достава на место извршења је октобар 2023.године.

III Издавање серијске публикације броја 20. „Dentallist“ и достава на место извршења је децембар/ јануар 2023/2024.године.

РЕКЛАМАЦИЈЕ

Члан 10.

Уговорне стране су се договориле, да ће уколико се у тренутку пријема одштампане серијске публикациј**е** СКС „Dentallist“укажу неки недостаци у погледу квалитета или очигледне грешке, или се приликом штампе није поступило по техничким спецификацијама, Понуђач бити у обавези, да у року од 5 (пет) дана од дана писане рекламације Наручиоца, исте отклони о свом трошку.

Ако у наведеном року Понуђач не може отклонити недостатке, Наручилац има право да раскине уговор, а Понуђач је у том случају дужан да Наручиоцу надокнади насталу штету.

 Члан 11.

Наручилац ће рекламације на квалитет серијске публикације учинити након преузимања исте, док ће рекламације за скривене мане, као и за мањак примерака у пакету вршити до расподеле тиража.

УГОВОРНА КАЗНА

Члан 12.

Уколико Понуђач у уговореном року не изврши услугу, обавезан је да за сваки дан закашњења плати Наручиоцу износ од 0,3 % вредности услуге.

Уговорне стране су сагласне да обавеза Понуђача за плаћање уговорне казне доспева самим падањем у доцњу у смислу одредби из овог члана Уговора, без обавезе Наручиоца да га о томе упозори, а Наручилац је овлашћен да уговорну казну наплати, односно да износ уговорне казне одбије на терет потраживања Понуђача од Наручиоца насталих по овом Уговору, с тим да је Наручилац дужан да о извршеној наплати/одбијању, обавести Понуђача, достављањем обрачуна.

Понуђач се ослобађа од плаћања уговорне казне, ако је до неиспуњења или неуредног испуњења дошло због узрока за које је одговоран Наручилац.

Члан 13.

Наступање више силе ослобађа од одговорности уговорне стране за кашњење у извршењу уговорних обавеза. О датуму настанка, трајања и престанка више силе, уговорне стране су обавезне да обавесте једна другу у року од 24 часа, на један од уобичајених начина /писаним путем/.

ОБЕЗБЕЂЕЊЕ ЗА ИЗВРШЕЊЕ УГОВОРНИХ ОБАВЕЗА

Члан 14.

Као обезбеђење за испуњење обавеза у року Понуђач ће Наручиоцу предати бланко сопствену меницу прописно попуњену, потписану, оверену и код пословне банке регистровану, са меничним овлашћењем на износ од 10% од вредности уговора исказане без ПДВ-а.

Меницу са меничним овлашћењем, потврду о регистрацији менице и оверени картон депонованих потписа, Понуђач предаје Наручиоцу у моменту закључења уговора.

Наручилац ће активирати меницу ако Понуђач не поступа по закљученом уговору, односно уколико не заврши уговорне обавезе. Средство финансијског обезбеђења за добро извршење посла мора да важи најмање 60 дана дуже од уговореног рока за реализацију уговора.

Наручилац може реализовати средство обезбеђења за добро извршење посла у случају да Понуђач не буде извршавао своје уговорне обавезе у роковима и на начин предвиђен уговором.

Уколико понуђач не достави средство финансијског обезбеђења за добро извршење посла уговор ће се сматрати неважећим.

КОМУНИКАЦИЈА И ОВЛАШЋЕНА ЛИЦА

 Члан 15.

Сви оперативни и други договори у вези са овим Уговором и његове реализације морају бити у писаном облику.

Документи и изјаве који се дају у одређеним роковима у складу са овим Уговором, шаљу се препорученим писмом.

 Лице одговорно за праћење и реализацију извршења уговорних обавеза Наручиоца је директорспец. др стом. Милојко Јовановић, електронска пошта: office@stomkoms.org.rs  ***попуњава Наручилац***).

 Лице одговорно за праћење и реализацију извршења уговорних обавеза Понуђача је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, електронска пошта:\_\_\_\_\_\_\_\_\_\_\_\_\_\_\_\_\_\_\_\_ (***попуњава Понуђач***).

ОПШТЕ ОДРЕДБЕ

 Члан 16.

Све евентуалне спорове који настану у вези са извршењем овог уговора, уговорне стране ће решавати споразумно при чему ће се тумачење спорних ситуација вршити у складу са конкурсном документацијом.

Уколико се спор не реши на начин из става 1. овог члана, решаваће се пред надлежним судом.

Члан 17.

На односе уговорних страна настале поводом спровођења одредаба овог Уговора, а који нису регулисани овим Уговором, примењиваће се одредбе Закона о облигационим односима.

 Члан 18.

Понуђач се обавезује под пуном кривичном и материјалном одговорношћу да за време као и након престанка трајања услуга неће делити информације трећим лицима.

Понуђач се обавезује да ће пословним подацима приступити искључиво ради штампања адреса на часопису.

Понуђач се обавезује да ће применити највише могуће сигурносне стандарде и процедуре у заштити података од трећих лица.

Обавеза чувања поверљивости из овог члана уговора је на снази за све време важења овог уговора и по његовом престанку без икаквог временског ограничења.

 Члан 19.

Уговор ступа на снагу даном потписивања од стране овлашћених представника обе уговорне стране и закључује се на период до извршења уговорених обавеза.

 Члан 20.

Овај Уговор је сачињен у 4 (четири) истоветна примерка са једнаком доказном снагом, од којих по 2 (два) примерка за обе уговорне стране.

Уговорне стане сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

Понуђач Наручилац

директор \_\_\_\_\_\_\_\_\_\_\_\_\_\_\_\_\_\_ директор \_\_\_\_\_\_\_\_\_\_\_\_\_\_\_\_\_\_\_\_

 спец. др стом. Милојко Јовановић

**ТЕХНИЧКА СПЕЦИФИКАЦИЈА**

**Напомена: Техничка спецификација је идентична за број 21., број 22. и број 23.**

 Техничке карактеристике:

* Број комада штампања серијске публикације по једном броју : 7.900 ком. ( укупно 23.700 комада )
* Укупан број страна серијске публикације 60 ( плус-минус 10%) + корице
* Димензије 290 мм х 210 мм
* Врста штампе серијске публикације офсет 4/4
* Папир: унутрашње стране мат кунстдрук 115 гр - 60 страна ( плус-минус 10%)
* Корице серијске публикације мат кунстдрук 300 гр
* Дорада: сјајна пластификација корица 1/0
* Повез : биндер

Структура цене:

* Лектор
* Припрема серијске публикације
* Штампа и дорада серијске публикације са пластификацијом
* Фолија за паковање
* Убацивање рекламног материјала који доставља оглашивач на адресу штампарије, уз сагласност наручиоца
* Убацивање у фолију, адресирање на белим налепницама, лепљење адресираних белих налепница на фолију са предње стране серијске публикације и припрема за слање.

Остале одредбе

* Између фолије и серијске публикације не сме стајати бели нити било какав други папир који би заклањао корице серијске публикације.
* Максимална тежина, са фолијом и инсертацијом рекламног материјала по једном (1) штампаном примерку серијске публикације може да износи до 240 грама.

Понуђач Наручилац

директор \_\_\_\_\_\_\_\_\_\_\_\_\_\_\_\_\_\_ директор \_\_\_\_\_\_\_\_\_\_\_\_\_\_\_\_\_\_\_\_

 спец. др стом. Милојко Јовановић